сія̂ у́бѡ та́кѡ ѡ на́съ, да я́коже вкра́тцѣ рещѝ, ѿ бг҃а блага̂я: вражду́ющему же благожре́бію, и сла́вѣ на́шей нечести́вому бѣ́су уя́звенну за́вистію, стерпи́мо сіѐ не бѣ̀, ка́кѡ бо; и у́бѡ мно́гѡ всегуби́тельный се́й бы́сть прельща́я и повѣща́я наде́жду на́шу, благосло́вными а́ки бы совѣ́ты, и воздвиза́я жела́ніе къ вы́шнему, не́жели є́же имѣ́яхомъ, ѡбоже́нію, за́пѡвѣди бж҃ія, перводѣ́тель ѕло́бы, ѡболга́въ пра́вое